
	Предложение за резолюция
	Изменение

	
	Еа.	като има предвид, че през последните четири десетилетия Китайската народна република избави близо 800 милиона души от крайна бедност, което представлява по-голямата част от намаляването на бедността в световен мащаб през същия период, чрез комбинация от дългосрочно планиране, ръководени от държавата инвестиции и целенасочена промишлена политика и политика за развитие на селските райони; като има предвид, че това постижение представлява едно от най-значителните усилия за намаляване на бедността в съвременната история и следва да бъде признато от ЕС като съществен принос към глобалното устойчиво развитие;

	З.	като има предвид, че Китай е решаващ фактор за незаконната и непровокирана агресивна война на Русия срещу Украйна, като служи като най-голям доставчик на стоки с двойна употреба и помага за заобикалянето на санкциите; като има предвид, че без подкрепата на Китай и други държави Русия не би била в състояние да води агресивната си война срещу Украйна в същата степен или със същата сила; като има предвид, че дипломатическата, икономическата и материалната подкрепа на Китай за агресивната война на Русия, включително доставката на изделия с двойна употреба, използвани във военните вериги на доставки, нарушава Устава на ООН и посланието за неутралност на самия Китай, включително неговите собствени пет принципа за мирно съвместно съществуване;
	З.	като има предвид, че Китай изрази позицията си относно войната в Украйна, включително чрез своя документ от дванадесет точки от февруари 2023 г., и заяви, че е готов да играе конструктивна роля в намирането на политическо решение; като има предвид, че Китай поддържа значително икономическо и дипломатическо влияние върху Русия, което, ако бъде действително упражнено, би могло да бъде от основно значение за постигането на справедлив и траен мир в Украйна; като има предвид, че ЕС трябва активно да ангажира Китай в постоянни и ориентирани към резултатите дипломатически усилия за мирно разрешаване на конфликта, признавайки, че с конструктивното участие на Пекин е по-вероятно да се постигне трайно решение;

	За.	като има предвид, че изменението на климата, загубата на биологично разнообразие и глобалните рискове за здравето представляват системни заплахи без граници, с които нито ЕС, нито Китай могат да се справят едностранно, и които изискват устойчиво многостранно сътрудничество и общи научни и технологични усилия; като има предвид, че засиленото сътрудничество между ЕС и Китай в тези области, включително чрез съществуващите механизми за диалог, като например диалога на високо равнище по въпросите на околната среда и климата и съвместните научноизследователски инициативи в рамките на „Хоризонт Европа“, е абсолютно необходимо за ускоряване на напредъка към постигането на целите на Парижкото споразумение, глобалната рамка за биологичното разнообразие Кунмин-Монреал и Програмата на ООН до 2030 г. за устойчиво развитие;

	И.	като има предвид, че Китай е постоянен член на Съвета за сигурност на ООН и следователно носи отговорност за поддържането на многостранен, основан на правила международен ред и ефективно глобално и цифрово управление, основано на зачитането на Устава на ООН и международното право; като има предвид, че позицията на Китай по отношение на Русия и нейната агресивна война в Украйна ще бъде определящ фактор за бъдещите отношения между ЕС и Китай;
	И.	като има предвид, че както ЕС, така и Китайската народна република официално подкрепят многостранното сътрудничество и централната роля на ООН; като има предвид, че наличието на конструктивен диалог между ЕС и Китай с добросъвестно отношение и от двете страни е от съществено значение за предотвратяването на конфликти, изграждането на мира, контрола над въоръженията и управлението на глобални кризи, включително мирно решение в Украйна, както и за регионалната динамика в Близкия изток, Африка и Азия;

	Ла.	като има предвид, че дългосрочното икономическо планиране, координираната промишлена политика и устойчивите публични инвестиции изиграха централна роля за развитието на Китай, включително в областта на декарбонизацията, цифровизацията и инфраструктурата; като има предвид, че този опит налага провеждането на задълбочен дебат в рамките на ЕС относно ролята на подобни инструменти за постигането на неговите стратегически цели, особено с оглед на ограниченията, които фискалната консолидация и либерализацията на пазара понякога налагат върху дългосрочните публични инвестиции;

	Па.	като има предвид, че на последната среща на високо равнище между САЩ и Китай президентът Си Дзинпин подчерта, че конкуренцията между големите сили следва да остане добронамерена и в разумни граници и че диалогът и ефективните механизми за предотвратяване на кризи са от съществено значение за избягване на конфронтация; като има предвид, че неговото твърдение, че „капанът на Тукидид“ може да бъде преодолян, подчертава, че конфликтът между утвърдени и бързо развиващи се сили не е неизбежен; като има предвид, че мирният многополюсен ред, основан на международното право, взаимното уважение и сътрудничеството, може да допринесе за предотвратяването на подобни конфронтации и да насърчи глобалната стабилност;

	Р.	като има предвид, че решителните геополитически, технологични и икономически политики на Китай, включително неговата инициатива „Един пояс, един път“, могат понякога да противоречат на основания на правила международен ред и моделите на международно управление по начини, както и на основните ценности, глобалните партньорства и геополитическите интереси на ЕС;
	Р.	като има предвид, че геополитическите и икономическите политики на Китай, включително инициативата „Един пояс, един път“, не са непременно в противоречие със собствените геополитически интереси на ЕС; като има предвид, че когато може да се установи действителна взаимна полза, ЕС и Китай следва да се стремят към подход, основан на взаимно допълване и сътрудничество;

	Предложение за резолюция

	аа)	да призоват за укрепване на отношенията между ЕС и Китай, като се възползват от импулса, даден от 50-ата годишнина от дипломатическите отношения, отбелязана през 2025 г., и от диалога, проведен на срещата на високо равнище между ЕС и Китай през юли 2025 г.; да насърчават и двете страни да подхождат към различията чрез взаимно уважение, откритост и постоянен диалог, както и да засилят сътрудничеството по общите предизвикателства; да приканят ЕС и Китай да спазват международното право, да подкрепят многостранното сътрудничество и да развиват стабилни, балансирани и взаимноизгодни отношения, основани на общи интереси и на принципите на Устава на ООН;

	Предложение за резолюция
	Изменение

	в)	да подчертаят 50-те години дипломатически отношения между ЕС и Китай; да отбележат, че отношенията вече са достигнали критична точка, най-вече поради нелоялните икономически практики на Китай, като например дъмпинг и шпионаж, и позицията му относно агресивната война на Русия срещу Украйна; да насърчат по-отговорен и истински ангажимент за подобряване на взаимното разбирателство и насърчаване на действително балансирано и взаимноизгодно сътрудничество при пълно зачитане на международното право и универсалните ценности, залегнали в Устава на ООН;
	в)	да подчертаят 50-те години дипломатически отношения между ЕС и Китайската народна република; да отбележат, че този важен етап предлага значителна възможност за поглед напред и за укрепване на диалога и сътрудничеството между двете страни по общите глобални предизвикателства; да приканят ЕС и Китай да се стремят към по-отговорен и истински ангажимент, който подобрява взаимното разбирателство и насърчава балансирано и взаимноизгодно сътрудничество по въпроси от общ интерес, при пълно зачитане на международното право и принципите, залегнали в Устава на ООН;

	Предложение за резолюция
	Изменение

	д)	да осъдят и да реагират на ролята на Китай като решаващ способстващ фактор за руската агресивна война срещу Украйна и да увеличат цената на тази позиция; да подчертаят китайската дипломатическа подкрепа и материална помощ, които поддържат руския военнопромишлен комплекс; в частност, да изразят дълбока загриженост във връзка с достоверните доказателства за нарастващото участие на Китай във веригата на доставки на руски оръжия и безпилотни летателни апарати, включително предоставянето на технологии, компоненти и високотехнологично оборудване с двойна употреба, които пряко укрепват капацитета на Русия за нападения срещу украински цивилни лица и инфраструктура;
	д)	да разглеждат Китай, който е постоянен член на Съвета за сигурност на ООН, като решаващ фактор за прекратяване на руската агресивна война срещу Украйна и поради това отново да призоват категорично за дипломатическо решение за тази война; да призоват Китай да използва значителното си влияние върху Русия, за да спре войната, и да работят за постигането на справедливо решение чрез преговори в съответствие с международното право и принципите на Устава на ООН; да призоват ЕС да работи активно с Пекин в рамките на постоянни дипломатически усилия, насочени към прекратяване на конфликта;

